stanford-oval/wikipedia huggingface dataset:
Vaahto

Meri vaahtoaa.
Vaahtoa cappuccinon päällä.
Vaahto on seos, jossa nesteen tai kiinteän aineen sisälle on jäänyt kaasukuplia. Vaahtoa saadaan puhaltamalla kaasua nesteeseen tai vatkaamalla nestettä. Veden vaahdottaminen on vaikeaa, sillä tavallisesti veden pintajännitys hajottaa kuplat. Saippua alentaa pintajännitystä, joten kuplat pysyvät koossa pidempään.
Kiinteistä aineista ja erityisesti polymeereistä tehdyillä vaahdoilla on paljon kaupallisia sovellutuksia. Esimerkiksi polyuretaanivaahtoa käytetään lämpöeristeenä. Sammutusvaahtoja voidaan käyttää myös sammuttamaan tulipaloja.
By Your Side (Jonas Bluen kappale)

| ”By Your Side” Jonas Blue ft>  Raye |
| --- | --- | --- |

Singlen tiedot
 Albumilta: Blue
 Julkaistu: 28. lokakuuta 2016
 Formaatti: digitaalinen lataus
 Tuottaja(t): Jonas Blue
 Tyylilaji: dance
 Kesto: 03.21
 Levy-yhtiö: Capitol, Positiva, Virgin EMI
Jonas Bluen muut singlet
| ”Perfect Strangers” 2016 | ”By Your Side” 2016 | ”Mama” 2017 |
Rayen muut julkaisut
| ”I, U, Us” 2016 | ”By Your Side” 2016 | ”You Don’t Know Me” 2016 |
By Your Side on brittiläisen DJ-tuottaja Jonas Bluen kappale, jolla vierailee myös brittiläisartisti Raye. Se julkaistiin Jonaksen Blue-debyyttistudioalbumin kolmantena singlenä 28. lokakuuta 2016. Kappaleesta on toteutettu myös PBH & Jack Shizzlen miksaama versio, joka on liitetty mukaan Bluen Jonas Blue: Electronic Nature – The Mix 2017 kokoelma-albumille. Kappaleen ovat sanoittaneet  Christy Zee, Grace Barker, The Invisible Men ja Blue, joista viimeisin myös tuotti sen.
Kappaleelle on toteutettu myös musiikkivideo, joka julkaistiin videopalvelu YouTubessa 16. marraskuuta 2016. Kappaleesta on muodostunut julkaisunsa jälkeen vain kohtalainen menestys, sen päästyä singlelistan kahdenkymmenen parhaan joukkoon vain Irlannissa, Britanniassa ja Skotlannissa.
Kappaleet

Break of Dawn – 2.20
Fantasy – 3.19 (feat. Ruckazoid)
One Out of Two – 3.40 (feat. Irfane)
By Your Side part. 1 – 1.28 (feat. feat. Pacific!)
By Your Side part. 2 – 3.34 (feat. feat. Pacific!)
You Should Know – 4.04 (feat. Ruckazoid)
The Mayfly and the Light – 3.28 (feat. Irfane)
Programme – 4.08
Easy Fraction – 1.17
Baby I’m Yours – 3.38 (feat. Irfane)
Another Dawn – 3.54 (feat. Irfane)
Why – 5.25 (feat. Ruckazoid)
A Mile Away – 3.47 (feat. Irfane)
Intersection – 2.33
Peanuts – 2.33 (Bonuskappale)
Käännös suomeksi
Ben Hutton

| Ben Hutton |
| --- | --- |

Henkilötiedot
Syntynyt: 20. huhtikuuta 1993 (ikä 31) Prescott, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  94 kg
Seura
Seura:  Vegas Golden Knights
Sarja:  NHL
Pelinumero:  15
Pelaajaura
Pääsarjaura:  2015–
Aik. seurat:  Utica Comets (AHL) Vancouver Canucks (NHL) Los Angeles Kings (NHL)   Anaheim Ducks (NHL)   Toronto Maple Leafs (NHL)
NHL-varaus:  147. varaus, 2012 Vancouver Canucks
Ben Hutton (s. 20. huhtikuuta 1993) on kanadalainen jääkiekkoilija, joka edustaa NHL-seura Vegas Golden Knightsia. Hän on Vancouver Canucksin viidennen kierroksen varaus vuodelta 2012.
Ura

Yliopistouransa jälkeen Hutton siirtyi 16. maaliskuuta 2015 kaksivuotisella tulokassopimuksella Vancouver Canucksiin. Hän pelasi kauden 2014–2015 lopun Canucksin AHL-farmiseura Utica Cometsissa.
5. lokakuuta 2015 Hutton valittiin kautensa NHL:n puolella aloittavien pelaajien joukkoon, vaikka hänen olikin tarkoitus aloittaa kautensa AHL:ssä Utica Cometsissa. Hutton teki debyyttinsä 7. lokakuuta 5–1 -voitossa Calgary Flamesia vastaan ja sai ottelussa myös uransa ensimmäisen tehopisteen syötettyään Jannik Hansenin tekemän ottelun avausmaalin.
Huhtikuussa 2021 Anaheim Ducks kauppasi Huttonin Toronto Maple Leafs vaihdossa viidennen kierroksen varausvuoroon.
Tilastot

Käännös suomeksi
Bisnesenkeli

Bisnesenkeli tai enkelisijoittaja on yksityishenkilö, joka sijoittaa aikaansa ja rahaansa pääsääntöisesti kasvuyrityksiin ja nuoriin kasvuyrityksiin eli startup-yrityksiin. Hän sijoittaa yleensä listaamattomiin yrityksiin, joilla katsoo olevan kasvupotentiaalia. Startupin alkuvaiheessa kuluu helposti paljon rahaa, mutta varoja enemmän yrityksissä tarvitaan kokemusta, kontakteja ja hyviä neuvoja. Bisnesenkeli osallistuukin usein tukemansa yrityksen hallintoon ja kontaktiverkon luomiseen. Bisnesenkeli on tyypillisesti kokenut ja menestynyt yrittäjä, joka haluaa sijoittaa pääomiaan myytyään oman yrityksensä. Bisnesenkelin liiketoimintamalli perustuu siihen, että hän miettii jo ennen sijoituksen tekemistä sitä, kuka tai ketkä yrityksen voisivat ostaa.
Terminologia

Enkelisijoittaja sanan käyttö yleistyi Suomessa vuoden 2011 lopulla. Sana on käännöslaina englanninkielisestä termistä angel investor.[lähde? ]
Tutkimukset

Harvardin yliopistossa vuonna 2010 tehdyn tutkimuksen mukaan bisnesenkelien rooli kasvuyritysten edistäjänä todettiin merkittäväksi. Verrokkiryhmään verrattuna useampi enkelirahoitusta saanut yritys saavutti neljän vuoden iän. Niillä oli myös enemmän hakukonenäkyvyyttä ja liikennettä verkkosivuillaan kuin ilman enkelisjoittajia toimineilla yrityksillä. Rahaa tärkeämpänä apuna pidettiin bisnesenkelien antamaa mentorointia ja heidän verkostojaan.
Bisnesenkelit Suomessa

Ensimmäiset bisnesenkelit aloittivat toimintansa 1990-luvun puolivälissä. Aloitteleviin yrityksiin sijoittavia henkilöitä on toki ollut aina, mutta bisnesenkeli-ilmiö liittyy Yhdysvalloista Suomeen tulleeseen teknologiahuumaan. Vuonna 1999 Suomeen perustettiin Suomen Bisnesenkelit ry yhdessä Sitran matcineg palvelun ja Antti Jussilan ja muutamien muiden aktiivien toimesta edesauttamaan alkavien teknologiayritysten alkutaipaleita. Vuonna 2010 Fibania Suomeen perustanut Juha Kurkinen arvioi, että Suomessa oli noin 50 kokopäiväistä ja noin 50 puolipäiväistä enkelisijoittajaa. Euroopassa enkelisijoittajia oli silloin noin 75 000 ja Yhdysvalloissa noin 250 000.
Bisnesenkelit Suomessa > Bisnesenkeliverkostot

Suomessa toimii vuonna 2018 kaksi  bisnesenkeliverkostoa, Finnish Business Angels Network (FiBAN) ja Suomen Bisnesenkelit ry jotka on valtakunnallisia, voittoa tavoittelemattomia yhdistyksiä. Fiban järjestää tilaisuuksia, joiden kautta yrittäjät ja sijoittajat voivat löytää toisensa.
Bisnesenkelit Suomessa > Bisnesenkelisijoitukset

Vuonna 2018 Fibanin toimitusjohtaja kertoi, että suomalaiset enkelisijoittajat sijoittavat vuosittain startupeihin noin 30 miljoonaa euroa. Mediaanisijoitus on noin 20 000 euroa, ja sijoituksella saatava mediaaniomistusosuus yrityksestä on 1,28 prosenttia. Puolet sijoituksista tuottaa rahat takaisin vähintään kaksinkertaisesti, 10 prosenttia sijoituksista pääsee omilleen ja 40 prosenttia sijoituksista rahaa menetetään. Tyypillinen enkelsijoitus kestää noin viisi ja puoli vuotta.”
FiBAN on kerännyt tietoja bisnesenkeleiden sijoituksista Suomessa vuodesta 2010 lähtien, ensin Finnveran ja sittemmin Suomen pääomasijoitusyhdistyksen kanssa.
Kyselyn mukaan:
vuonna 2010 ulkomaisia sijoituksia tehtiin 21 miljoonalla eurolla
Vuonna 2012 FiBANin verkoston bisnesenkelit sijoittivat yli 14 miljoonaa euroa potentiaalisiin kasvuyrityksiin. Koko Suomen bisnesenkelisijoitusten määräksi arvioitiin noin 50 miljoonaa euroa.
vuodesta 2015 vuoteen 2016 suomalaisiin startup- ja kasvuyrityksiin tehtyjen sijoitusten kokonaissumma kasvoi 42 prosenttia (yhteensä 383 miljoonaa euroa). Kotimaisten pääomasijoitusten osuus oli 80 miljoonaa ja bisnesenkeleiden sijoitusten osuus 53 miljoonaa euroa. Ulkomaisia suoria sijoituksia oli 216 miljoonaa ja muita sijoituksia 34 miljoonaa euroa. Yhteensä sijoituksia tehtiin yli 400 kasvuyritykseen.
vuonna 2016 sijoitusten määrä oli ennätykselliset 318 miljoonaa ja ulkomaisten sijoitusten määrä oli 156 miljoonaa euroa
vuonna 2017 sijoitusten määrä oli 349 miljoonaa euroa ja ulkomaisten sijoitusten määrä oli 210 miljoonaa euroa.
Syksyllä 2017 tehtiin ensimmäinen tutkimus bisnesenkelisijoittamisen kannattavuudesta Suomessa. Se todisti, että bisnesenkelisijoittaminen on Suomessakin äärettömän riskialtista. 54 prosenttia sijoituksista jäi tappiolle, 45 prosentissa enkeli menetti kaiken ja yritys päätyi konkurssiin. Tutkimuksessa mukana olleet enkelisijoittajat olivat sijoittaneet 126 yhtiöön yhteensä 11,4 miljoonaa euroa, kun taas tuottoja he olivat saaneet takaisin 41 miljoonaa euroa, eli voittokerroin oli 3,75. Tutkimuksen mukaan enkelisijoittajat sitoutuivat keskimäärin yrityksiin yli viideksi vuodeksi. Kuukaudessa sijoittajat viettivät aikaa yrityksen kanssa keskimäärin 28 tuntia. Irtautumishetkellä bisnesenkelien mediaaniomistus sijoituskohteissaan oli 8,5 prosenttia.
Bisnesenkelit Suomessa > Tunnettuja bisnesenkeleitä

FiBAN on valinnut vuoden bisnesenkeleitä vuodesta 2013 lähtien. Vuoden bisnesenkeleiksi on tähän mennessä valittu seuraavat henkilöt:
2013: Jari Ovaskainen
2014: Ari Korhonen
2015: Moaffak Ahmed
2016: Leena Niemistö
2017: Kim Väisänen
Aiheesta muualla

Suomen Bisnesenkelit ry
Finnish Business Angels Network - FiBAN
Business Angels Finland Oy BAF (Arkistoitu – Internet Archive)
Matti Lainema (2011): ”Enkeleitä, onko heitä?” (kirja)
Sami Etula (2014) Opas enkelisijoituksen hakemiseen"
Vaaituslatta

Latta vaaituskoneen okulaarissa. Aseman korkeus on 1,422 m. Latassa on E-jaotus.
Erityyppisiä lattoja.
Vaaituslatta on vaaituksessa apuvälineenä käytettävä pystyasennossa pidettävä pituusasteikko, jonka asteikko on joko 1 tai 0,5 cm:n jaotuksella toteutettu. Vaaituksessa tähdätään vaakasuorasti vaaituslattaan ja luetaan tästä lukema. Lattoja jaotellaan erilaisilla perusteilla, materiaalin, jaotuksen ja käyttötarkoituksen mukaan.
Materiaalin perusteella jaoteltavia lattoja ovat nauhalatat, puulatat ja metallilatat. Ensimmäinen edellä mainituista on aivan normaali kangas- tai muovinauha, jolle jaotus on painettu. Puulatat ovat yleisimpiä ja ne ovat pituudeltaan 3 tai 4 metriä ja leveydeltään 8–10 cm. Metallilatat, joita kutsutaan myös invarlatoiksi, on valmistettu invarnauhasta, joka on pituudeltaan 3–5 metriä, leveydeltään 25 mm ja paksuudeltaan noin millimetrin. Latassa voi olla jaotuksen puolesta kolme erilaista jaotusta, E-, shakki- tai viivajaotus. Käyttötarkoituksen puolesta lattoja jaetaan itselaskeviin, yksinkertaisiin, runkomittaus-, tarkkavaaitus- ja teollisuuslattoihin.
Nykyisten digitaalivaaituskojeiden kanssa käytetään digitaali- eli viivakoodilattaa. Niiden lukeminen tapahtuu automaattisesti vaaituskojeen polttotasossa olevan CCD-ilmaisimen avulla.
Brompton (polkupyörä)

Brompton-polkupyörä
Brompton on Englannissa valmistettava taittopolkupyörä. Bromptoneille on yhteistä se, että ne voidaan taittaa ja varastoida melko pieneen tilaan. Polkupyörästä valmistetaan erilaisia malleja, joiden ominaisuudet vaihtelevat varusteiden mukaan. Bromptonin kehittäminen alkoi vuonna 1975, ja pyörän suunnittelija Andrew Richie jätti pyörän patentin vuonna 1979.
Brompton on Britannian suurin polkupyörän valmistaja. Vuonna 2014 se myi 45 000 pyörää, joista 80 prosenttia meni vientiin. Tehdas yrittää vastata voimakkaasti kasvaneeseen kysyntään varsinkin Aasiassa ja Yhdysvalloissa. Tavoitteena on valmistaa vuosittain 100 000 polkupyörää vuoteen 2021 mennessä.
Muotoilu

Brompton-pyörien runko ja ohjaustanko taittuvat saranoilla. Yhteistä on myös saranoitu, kolmion muotoinen takaosa. Takaosa liittyy runkoon kumituella, joka joustaa ajaessa. Runko on terästä tai joissakin malleissa osittain titaania. Teräsosat liitetään juottamalla eikä hitsaamalla, kuten usein polkupyörissä. Tehdas on investoinut 18 kuukautta kestävään juottajien koulutukseen. Pyörien halkaisija on 16 tuumaa. Polkupyörässä on noin 1 200 osaa, joista 75 prosenttia valmistetaan pelkästään Bromptonia varten.
Tehdas valmistaa polkupyörää yksi-, kaksi-, kolme- tai kuusivaihteisina. Myös ohjaustangon muoto voidaan valita kolmesta eri vaihtoehdosta ja valittavissa on myös korkeamman ohjaustangon runkomalli. Muita erilaisia vaihtoehtoja ovat muun muassa lokasuojat, tavarateline, värit ja valot.
Kuljetettavuus

Sekä itse pyörään kiinnitettäviä että pyörän kuljettamiseen tarkoitettuja laukkuja valmistetaan erilaisia. Jos pyörä halutaan kuljettaa lentokoneessa, se täytyy pakata kovareunaiseen, laatikkomaiseen laukkuun. Kokoon taitettuna Bromptonin mitat ovat 58,5 x 56,5 x 27 cm (korkeus, leveys, syvyys). Pyörä painaa kokoonpanosta riippuen 9–13 kilogrammaa.
Pyörän taittaminen kokoon ja sen pystyttäminen on melko nopeaa, joten monet kuljettavat sitä autoissa, linja-autoissa, laivoissa ja junissa. Esimerkiksi VR:n ohjeiden mukaan taittopyöriä voi kuljettaa kokoon taitettuna käsimatkatavarana ilman polkupyörämaksua kaikissa kauko- ja lähiliikenteen junissa. Sama pätee HSL:n busseihin, metroon, lähijuniin ja raitiovaunuihin.
Aiheesta muualla

Wikimedia Commonsissa on kuvia tai muita tiedostoja aiheesta .
Karl West: Brompton Bicycles – the unfolding saga of a two-wheeled success story The Guardian.  17.4.2015. Guardian News and Media Limited. Viitattu 6.1.2016. (englanniksi)
Pyörä puolittain taitettuna junassa
Brompton-pyöriä täysin kokoontaitettuina
CCCF

Confederacion Centroamericana y del Caribe de Futbol eli CCCF oli Keski-Amerikan ja Karibian jalkapalloliitto. Liitto perustettiin 1941 ja vuonna 1961 CCCF yhdistyi NAFC:n kanssa muodostaen CONCACAFin. CCCF järjesti toiminta-aikanaan kymmenen mestaruusturnausta.
Jäsenet

CCCF:ssä oli 37 jäsentä.
| 0 | 1 | 2 | 3 | 4 |
| --- | --- | --- | --- | --- |
|   Alankomaiden Antillit   Anguilla   Antigua ja Barbuda   Aruba   Bahama   Barbados   Belize   Bermuda   Brittiläiset Neitsytsaaret   Caymansaaret   Costa Rica   Curaçao   Dominica |   |   Dominikaaninen tasavalta   El Salvador   Guatemala   Guadeloupe   Guyana   Haiti   Honduras   Jamaika   Kuuba   Martinique   Montserrat   Nicaragua |   |   Panama   Puerto Rico   Ranskan Guayana   Saint Kitts ja Nevis   Saint Lucia   Saint-Martin   Saint Vincent ja Grenadiinit   Sint Maarten   Suriname   Trinidad ja Tobago   Turks- ja Caicossaaret   Yhdysvaltain Neitsytsaaret |
B’Day

| B’Day Beyoncé |
| --- | --- | --- |

Studioalbumin tiedot
 Äänitetty : 2006
 Julkaistu: 5. syyskuuta 2006 (Yhdysvallat)   1. syyskuuta 2006 (EU)
 Tyylilaji: R&B
 Kesto: 52.19
 Levy-yhtiö: Columbia Records
Muut kannet
 Deluxe editionin kansi
Beyoncén muut julkaisut
| Speak My Mind 2005 | B’Day 2006 | I Am... Sasha Fierce 2008 |
B’Day on yhdysvaltalaisen laulaja Beyoncén toinen studioalbumi. Albumi julkaistiin yhdysvalloissa 5. syyskuuta 2006 Columbia Recordsin, Sony Urban Musicin ja Music World Entertainment kautta.
Albumista on myös julkaistu uusintapainos B’Day Deluxe Edition.
Kappaleet

Standard Edition
"Déjà vu" (featuring Jay-Z) – 3:59
"Get Me Bodied" – 3:25
"Suga mama" – 3:25
"Upgrade U" (featuring Jay-Z) – 4:32
"Ring the Alarm" – 3:23
"Kitty Kat" – 3:55
"Freakum Dress" – 3:20
"Green Light" – 3:29
"Irreplaceable" – 3:47
"Resentment" – 4:41
"Check on It" (featuring Bun B & Slim Thug) – 3:30
Listasijoitukset

| Info | Muulla albumilla |
| --- | --- |
Déjà vu (featuring Jay-Z) julkaistu: 31. heinäkuuta 2006  United World Chart - 8: Mathew Knowles & Music World Present Vol.1: Love Destiny (Kokoelmalevy)   Green Light: Freemasons EP (EP-levy) / The Beyoncé Experience Live (Live album)   Love Letters (Kokoelmalevy)
Ring the Alarm julkaistu:  17. lokakuuta 2006  United World Chart - 37   (Euro 200) -: Green Light: Freemasons EP (EP-levy) / Beyoncé The Ultimate Performer (DVD)   The Beyoncé Experience Live (Live album) / Love Letters (Kokoelmalevy)
Upgrade U (featuring Jay-Z) julkaistu:  27. marraskuuta 2006  United World Chart -   (Euro 200) -: The Beyoncé Experience Live (Live album)
Irreplaceable julkaistu: 26. lokakuuta 2006  United World Chart -   (Euro 200) -: Mathew Knowles & Music World Present Vol.1: Love Destiny (Kokoelmalevy)   The Beyoncé Experience Live (Live album) / Beyoncé Karaoke Hits Vol. I (Kokoelmalevy)
Beautiful Liar (featuring Shakira) julkaistu: 16. huhtikuuta 2007  United World Chart - 2   (Euro 200) - 1: Green Light: Freemasons EP (EP-levy) / Irreemplazable (EP-levy)   The Beyoncé Experience Live (Live album) / Beyoncé Karaoke Hits Vol. I (Kokoelmalevy)
Get Me Bodied julkaistu: 10. heinäkuuta 2007  United World Chart -   (Euro 200) -: Irreemplazable (EP-levy) / The Beyoncé Experience Live (Live album)
Green Light julkaistu:  30. heinäkuuta 2007  United World Chart -   (Euro 200) - 35: Green Light: Freemasons EP (EP-levy) / The Beyoncé Experience Live (Live album)
Branden Steineckert

Branden Steineckert (s. 21. huhtikuuta 1978) on yhdysvaltalainen muusikko, joka soittaa rumpuja punkyhtye Rancidissa ja joulukuusta 2007 lähtien pop-punkyhtye Losing Autumnissa. Molemmat yhtyeet ovat kotoisin San Franciscon Bay Arealta. Steineckert oli aiemmin The Usedin rumpali, mutta hänet erotettiin yhtyeestä heinäkuussa 2006.
Historia

Branden Steineckert syntyi Pocatellossa, Idahon osavaltiossa. Hän kasvoi mormoniperheessä, joka muutti yli 20 kertaa hänen nuoruutensa aikana. Brandenin ollessa 11-vuotias hänen vanhempansa erosivat ja vähän myöhemmin hänen isänsä Neil Steineckert teki itsemurhan. Tämän jälkeen Branden aloitti rullalautailun päästäkseen pakoon ongelmiaan. Uskonnollisessa kotikaupungissaan häntä ei hyväksytty. ”Jos et sovi tiettyyn muottiin Provossa, sinua katsotaan alaspäin. Ihmiset olettavat automaattisesti, että olen huumediileri, koska minulla on tatuointeja ja irokeesi. Koska näytin miltä näytin ja olin skeittari, tiesin huonoja uutisia,” Branden kertoi Blenderin haastattelussa vuonna 2004. 16-vuotiaana Branden päätti opetella soittamaan rumpuja, koska hänen isänsä oli soittanut rumpuja saman ikäisenä. Branden oli Strange Itchin perustajajäsen. Yhtyeestä muodostui monien jäsenvaihdosten jälkeen The Used.
Branden soitti The Usedin kahdella ensimmäisellä levyllä, jotka saavuttivat suuren suosion ja ovat myyneet platinaa. Branden poikkesi yhtyeen muista jäsenistä siinä, ettei hän ole koskaan polttanut, juonut alkoholia tai käyttänyt huumeita. Hänen absolutisminsa johtui uskonnollisesta kasvatuksesta, joka kaikilla The Usedin jäsenillä oli takanaan. Muut kuitenkin juhlivat innokkaasti, varsinkin laulaja Bert McCracken. ”Se on oikeasti aika vaikeaa. En väheksy Bertiä sen takia, mitä hän tekee, mutta näen kuinka hän kamppailee, ja tiedän ettei kaikki se p***a auta häntä. Toivoisin, että hän voisi olla onnellinen musiikin soittamisen pilvestä. Toivoisin, että se olisi tarpeeksi,” Branden kertoi Blenderin haastattelussa.
3. marraskuuta 2006 ilmoitettiin, että Branden soittaisi Rancidissa yhtyeen kiertueen loppuun asti. Hän korvasi yhtyeen viidentoista vuoden aikaisen rumpalin, Brett Reedin. Kiertueella Rancidin jäsenet kertoivat, että Steineckertista tulisi yhtyeen pysyvä jäsen. Tästä kerrottiin myös The Usedin verkkosivuilla. Branden soittaa myös yhtyeen tulevalla seitsemännellä studioalbumilla, vaikka sen teko aloitettiin jo vuonna 2005 eli vuotta ennen hänen liittymistään.
Diskografia > Strange Itch

1998: Strange Itch
Diskografia > Dumb Luck

2000: The Naked Truth
Diskografia > Apocalypse Radio

2001: Apocalypse Radio EP
2002: One More Revolution
Diskografia > The Used

2001: Demos from the Basement
2002: The Used
2003: Maybe Memories (Live CD/DVD)
2004: In Love and Death
2007: Berth (Live CD/DVD)
2008: Shallow Believer (raidat 4, 6 & 9)
Buick Terraza

| Buick Terraza |
| --- | --- |

Valmistustiedot
Valmistusmaa:   Yhdysvallat
Valmistaja:  Buick
Konserni:  General Motors
Valmistusvuodet:  2005–2007
Korimalli:  4-ovinen tila-auto
Luokka:  M-segmentti
Edeltäjä:  Oldsmobile Silhouette
Seuraaja:  Buick Enclave
Teknisesti samankaltaisia:  Buick GL8 Buick Rendezvous Chevrolet Uplander Pontiac Aztek Pontiac Montana SV6 Saturn Relay Chevrolet Venture
Tekniset tiedot
Mitat
Pituus:  5 207 mm
Leveys:  1 829 mm
Korkeus:  1 831 mm
Buick Terraza on tila-auto jota General Motors valmisti 2005-2007 Buick-brändin alla.
Myyntiluvut

| Vuosi | Myyntiluvut Yhdysvalloissa |
| --- | --- |
2004: 2 137
2005: 20 288
2006: 11 948
2007: 5 569
2008: 544
Aiheesta muualla

Kuvia tai muita tiedostoja aiheesta Buick Terraza Wikimedia Commonsissa
Brandon Lee

| Brandon Lee> 李國豪 |
| --- | --- |

Henkilötiedot
Syntynyt: 1. helmikuuta 1965 Oakland, Kalifornia
Kuollut: 31. maaliskuuta 1993 (28 vuotta) Wilmington, Pohjois-Carolina
Ammatti:  näyttelijä, kamppailulajien ohjaaja
Puoliso:  Eliza Hutton (1990–1993)
Näyttelijä
Aktiivisena:  1985–1993
 Nimikirjoitus
Aiheesta muualla
IMDb 
Elonet
Brandon Bruce Lee (李國豪, pinyin: Lǐ Guóháo) (1. helmikuuta 1965 Oakland, Kalifornia – 31. maaliskuuta 1993 Wilmington, Pohjois-Carolina) oli yhdysvaltalainen näyttelijä ja kungfu-tähti Bruce Leen poika. Hän kuoli 28-vuotiaana tapaturmaisesti kesken Crow-elokuvan kuvausten.
Nuoruus ja elokuvaura

Brandon Lee syntyi 1. helmikuuta 1965 Oaklandissa, Kaliforniassa. Hänen isänsä oli amerikkalais-hongkongilainen kamppailulajien opettaja ja myöhempi kungfu-elokuvatähti Bruce Lee. Perhe asui Yhdysvaltain länsirannikon ohella jonkin aikaa myös Hongkongissa. Brandon oli kahdeksanvuotias, kun hänen isänsä kuoli sairauskohtaukseen.
Lee oli harjoittanut kungfua lapsesta asti ja jatkoi sitä isänsä kuoltuaankin. Hän kävi nuoruudessaan joitain amatööriotteluita.
Lee vaihtoi nuorena lukiosta toiseen ja opiskeli sen jälkeen yhden vuoden ajan näyttelemistä Emerson Collegessa Bostonissa. New Yorkiin muutettuaan hän näytteli teatterissa sekä kirjoitti tuottajille käsikirjoitusten tiivistelmiä.
Lee pyrki vakavaksi elokuvanäyttelijäksi, mutta esiintyi uransa alussa myös kungfu-elokuvissa. Hänen ensimmäinen elokuvaroolinsa oli televisioelokuvassa Kung Fu: The Movie (1986). Leen ensimmäinen teatterielokuva oli hongkongilainen Legacy of Rage (1986), jossa hän puhui hyvin osaamaansa kiinaa. Sitä seurasi lisää elokuvarooleja, kunnes Lee sai kuolleen rocktähden Eric Dravenin roolin James O’Barrin sarjakuvaan perustuvassa elokuvassa Crow.
Kuolema

Crow kuvattiin Carolco Studiosilla, Wilmingtonissa, Pohjois-Carolinassa vuonna 1993. Brandon Lee sai kuvauksissa tapaturmaisesti surmansa. Kuvaukset olivat loppuvaiheessa, ja oltiin kuvaamassa kohtausta, jossa Leen roolihahmo ammutaan. Koska paukkupatruunoita ei ollut löytynyt, rekvisitööri oli aikaa säästääkseen poistanut kuudesta oikeasta patruunasta luodit. Luoteja oli kuitenkin käytetty sen jälkeen tyhjien patruunoiden kanssa lähikuvissa kun asetta ladattiin, ja kaikkien huomaamatta yksi luodeista oli jäänyt aseen piippuun. Kun ampumakohtaus sitten kuvattiin 30. maaliskuuta 1993, patruunassa ollut ruuti sinkosi piippuun jääneen luodin Leen vatsaan. Hän menetti tajuntansa, menetti paljon verta ja kuoli sairaalassa leikkauksesta huolimatta kello yksi seuraavana aamuna.
Ruumiinavauksessa Leen ruumiista löydettiin .44 kaliiperin kokonainen luoti, vaikka studion antamassa selityksessä puhutaan luodin sirpaleesta. Kuolemaa seuranneessa tutkinnassa kuolema määriteltiin tapaturmaiseksi, eikä syytteitä nostettu. Leen äidin nostama siviilikanne sovittiin oikeussalin ulkopuolella. Leen kuoleman tallentanut filminauha tuhottiin ilman että sitä edes kehitettiin.
Leen oli ollut tarkoitus mennä naimisiin kihlattunsa Eliza Huttonin kanssa pian kuvausten jälkeen. Lee haudattiin isänsä viereen Seattleen 3. huhtikuuta 1993.
Lee ehti saada arvostusta lyhyellä urallaan, kun Black Belt -niminen arvostettu kamppailulajilehti valitsi hänet vuoden mieheksi 1993.
Filmografia

Legacy of Rage (1986)
Kung Fu: The Movie (1986)
Kung Fu: The Next Generation (1987)
Laser Mission (1990)
Showdown in Little Tokyo (1991)
Sarjatulta (1992)
Crow (1993, postuumi)
Aiheesta muualla

Kuvia tai muita tiedostoja aiheesta Brandon Lee Wikimedia Commonsissa
Brandon Lee Internet Movie Databasessa. (englanniksi)
Brandon Lee taaperona isänsä Bruce Leen sylissä noin vuonna 1966.
Uimahypyt kesäolympialaisissa 2004 – miesten 10 metrin kerroksen parihypyt

| Uimahypyt kesäolympialaisissa 2004 > Yksilökilpailu |
| --- | --- | --- | --- | --- |
| 3 m ponnahduslauta |  | Miehet |  | Naiset |
| 10 m kerroshypyt |  | Miehet |  | Naiset |
Parikilpailu
| 3 m ponnahduslauta |  | Miehet |  | Naiset |
| 10 m kerroshypyt |  | Miehet |  | Naiset |
Miesten 10 metrin kerroksen parihypyt kilpailtiin 14. elokuuta Olympic Aquatic Centressä. Joukkueita oli yhteensä kahdeksan.